Bilanțul campaniei de vaccinare în România: 11.136 de persoane, vaccinate în ultimele 24 de ore.
În ultimele 24 de ore, 3.075 de persoane au primit vaccinul Pfizer, iar 8.061 pe cel de la AstraZeneca. Cei mai mulți români, 707.295, au fost vaccinați cu ser de la Pfizer, 130.654 cu AstraZeneca, iar 77.812 cu vaccin Moderna. 18 reacții adverse sunt în curs de investigare.
Potrivit Comitetului Național de Coordonare a Activităților privind Vaccinarea împotriva Covid-19 (CNCAV), în ultimele 24 de ore au fost vaccinate în România 11.136 de persoane și au fost înregistrate 85 de reacții adverse.Astfel, 10.619 persoane au primit prima doză de vaccin, iar 517 cea de-a doua doză. În ultimele 24 de ore, 3.075 de persoane au primit vaccinul Pfizer, iar 8.061 pe cel de la AstraZeneca.De la începutul campaniei de vaccinare au fost imunizate 915.761 de persoane, din care 617.112 au primit și a două doză. Cei mai mulți români, 707.295, au fost vaccinați cu ser de la Pfizer, 130.654 cu AstraZeneca, iar 77.812 cu vaccin Moderna.În ultimele 24 de ore au fost raportate 85 de reacții adverse, 11 după vaccinul Pfizer, 3 după Moderna și 71 după AstraZeneca. De la începutul campaniei de vaccinare au fost înregistrate 5.279 de reacții adverse, dintre care 699 locale și 4.580 de tip general.18 reacții adverse sunt în curs de investigare, au mai anunțat reprezentanții CNCAV.